بو بؤلگه‌‌نین اهالی‌سی عومومیت‌ده تورک دورلر و آذربایجان تورکجه‌سی نده دانیشیرلار. تورکلردن سوْنرا، کوردلر، ارمنیلر و آشورلار دا آز سایی‌دا بو بؤلگه‌ده یاشاییرلار. رزم‌آرا'نین فرهنگ جوغرافیایی کیتابی‌نین اساسیندا سلماس شهری‌نین ۱۳۳۰–جی هیجری گونشلی ایلده ۱۱٬۰۰۰ نفر جمعیتی اولاراق، خالقی شیعه تورک دورلر، هابئله نئچه ائو ده کلدانی مسیحی‌سی اولاراق آشور دیلینده دانیشیرلار. ایندیلیکده سلماس بؤلگه‌سی‌نین اصلی ترکیبین، شیعه مذهبینه اینانجلاری اوْلان تورکلر تشکیل ائدیرلر،      بونون یانیندا بیر سیرا اقلیت‌لر او جومله‌دن سونی شافعی اینانجلی تورکلر ، سونی شافعی مذهبینه اینانجلاری اوْلان کوردلر، و هابئله مسیحیت دینی‌نه اینانجلاری اوْلان ارمنیلر و آشور‌لار دا واردیر. آیریجا بو بؤلگه‌ده کؤچریلر ده یاشاییرلار، سالماس بؤلگه‌سی‌نین کؤچریلری چوخونلوغو کوره سوننو اولاراق تورک دیلی نده دانیشیرلار و سونی شافعی مذهبینه اینانجلاری واردیر.